Dragi učenci!

Pouk bo odslej potekal na daljavo. To pomeni, da se ne bomo več družili v šoli, ampak vam bom vsakodnevno pošiljala snov, ki jo boste morali sami predelati.

Učenci imajo brezplačen dostop do vseh e-gradiv pri založbi Rokus. Gradiva so dostopna na spletni strani <https://www.lilibi.si/>.

Le pogumno! Če imaš zame kakšno vprašanje, mi lahko pišeš na elektronski naslov: vanja.krapez@guest.arnes.si.

Pazite nase in vse dobro vam želim!

Vaša učiteljica Vanja Krapež

**PONEDELJEK, 16.3.2020**

**MAT – Dan, teden**

**DZ, str. 79**

Pripravi si koledar, ki ti bo v pomoč pri odgovarjanju na spodnja vprašanja. Odgovorov ti ni potrebno nikamor zapisati, odgovarjaj ustno, na glas.

* Koliko mesecev ima eno leto?
* Kateri so jesenski/zimski/pomladni/poletni meseci?
* Kateri mesec je pred junijem?
* Kateri mesec je za decembrom?
* Kateri mesec je 4., 5., 9., 10 ... po vrsti?
* Koliko dni imajo posamezni meseci?
* Koliko dni ima teden?
* Kako si dnevi sledijo po vrsti?
* Če je danes ponedeljek, kateri dan je bil včeraj? Kaj pa predvčerajšnjim? Kateri dan bo jutri? Pojutrišnjem?
* Kateri dan bo čez 5 dni? Čez koliko dni bo nedelja?

Rešite vaje v delovnem zvezku na strani 79.

**SLJ – Obiskali smo gledališče**

Izreži spodnjo preglednico na posamezne kvadratke. Poišči ustrezne pare. Na levo stran postavi besede za moškega, na desno stran besedo za žensko. V zvezek napiši naslov Iščemo pare in pravilno postavljene pare prilepi v zvezek.

|  |  |  |  |  |
| --- | --- | --- | --- | --- |
| **SKLADIŠČNICA** | **VOLKULJA** | **ČISTILEC** | **URAR** | **DRESERKA** |
| **ČISTILKA** | **VOZNICA** | **SKLADIŠČNIK** | **KOSOVKA** | **KOŠUTA** |
| **KOS** | **URARKA** | **PRAŠIČ** | **VEVERICA** | **VOZNIK** |
| **VOLK** | **JELEN** | **VEVERIČEK** | **DRESER** | **SVINJA** |

Ponovi: Kako se moramo obnašati v gledališču?

**Delo v DZ (str. 22 – 1., 2. in 3. naloga):**

Člani in članice gledališke skupine, ki deluje na neki šoli, so obiskali gledališče. Kaj so tam videli, slišali, pa je napisano v besedilu, ki ga boste prebrali v delovnem zvezku.

**SPO**

1.ura

V zgornjo polovico zvezka napiši s tiskanimi črkami VAS ter v obliki miselnega vzorca napiši pet značilnosti vasi. V spodnjo polovico napiši MESTO in na enak način napiši značilnosti mesta. Odgovore najdeš v DZ.

Na naslednjo stran zvezka napiši naslov NAŠ KRAJ. Nato napiši nekaj razlik tvojega kraja nekoč in danes. Npr. Včasih so se preživljali s kmetijstvom,…, danes se večina ljudi vozi v službo. (Naj ti pri tem pomagajo starši. Informacije lahko poiščete na spletu.)

2.ura

DZ str.72

Preberi besedilo in reši 1. nalogo.